Төркөстан автономияһы (рәсми атамаһы: Turkiston muxtoriyati, әҙәбиәтә шулай уҡ Коканд автономияһы булараҡ билдәле) — 1917 йылдың 28 ноябренән алып 1918 йылдың 22 февраленә тиклемге хәҙерге Үзбәкстан, Ҡаҙағстан һәм Ҡырғыҙстан территорияларында ғәмәлдә булған үҙаллы территориаль берәмек. Ул ваҡытта был территориялар Рәсәй империяһының Төркөстан генерал-губернаторлығына ҡараған, Ете Һыу, Һырдаръя һәм Фәрғәнә өлкәләрен үҙ эсенә алған.